Λίμνη Εύβοιας

Η Λίμνη είναι παραθαλάσσια κωμόπολη της βόρειας Εύβοιας στην Περιφερειακή Ενότητα Εύβοιας η οποία αποτελεί την έδρα του δήμου Μαντουδίου - Λίμνης - Αγίας Άννας.
μικρογραφία|Μερική άποψη της Λίμνης

 Γενικά στοιχεία 
Η Λίμνη βρίσκεται στις κεντρικές ακτές του Βόρειου Ευβοϊκού κόλπου σε υψόμετρο 20 μέτρων, κοντά στην αρχαία πόλη Ελύμνιον, η οποία αναφέρεται στα έργα του Σοφοκλή. Απέχει 75 χιλιόμετρα ΒΔ. από την Χαλκίδα, 24 χιλιόμετρα Δ.-ΝΔ. από το Μαντούδι και 18 χιλιόμετρα ΝΔ. από την Αγία Άννα. Διαθέτει φυσικό λιμάνι,  είναι κτισμένη αμφιθεατρικά σε καταπράσινη περιοχή, κατάφυτη κυρίως από πεύκα, και συνδυάζει βουνό και θάλασσα.

 Ιστορικά στοιχεία 
Η ευρύτερη περιοχή της Λίμνης φαίνεται να κατοικείται από τα χρόνια της Παλαιολιθικής περιόδου. Παράλληλα στον λόφο Καστριά έχουν βρεθεί απομεινάρια οικισμού της Νεολιθικής περιόδου.

Στη θέση του σημερινού οικισμού πιστεύεται ότι αναπτύχθηκε κατά την αρχαιότητα το ΕλύμνιοΣύγχρονος Εγκυκλοπαιδεία Ελευθερουδάκη, έκδοσις πέμπτη, εκσυγχρονισμένη δια συμπληρώματος κατά τόμον, Εγκυκλοπαιδικαί Εκδόσεις Ν. Νίκας και ΣΙΑ Ε.Ε., Αθήναι, τόμος 16ος, σελ. 714., το οποίο υπέστη παρακμή κατά τα τέλη του 9ου και τις αρχές του 10ου αιώνα εξαιτίας πειρατικών επιδρομών. Τότε οι κάτοικοι του αναγκάστηκαν να μεταφερθούν στα ορεινά. Αργότερα, κατά τον 17ο αιώνα, δημιουργήθηκε ο σύγχρονος οικισμός με την επανακατοίκηση των παραλιών.

Αρκετοί κάτοικοι της Λίμνης διακρίθηκαν ως ναυτικοί και έμποροι, ενώ συμμετείχαν ενεργά στην επανάσταση του 1821, υπό τον συντοπίτη τους Αγγελή Γοβιό. Στις πολεμικές επιχειρήσεις είχαν τη συμπαράσταση επαναστατών από τη Στερεά Ελλάδα και το Πήλιο, ενώ μεταξύ άλλων πραγματοποίησαν επιδρομές κατά των Τούρκων του Ξηροχωρίου και εξόπλισαν για τις ανάγκες του ναυτικού αποκλεισμού της Χαλκίδας τέσσερα πολεμικά πλοία.

Το 1830 περιήλθε επίσημα μαζί με την υπόλοιπη Εύβοια στο νεοσύστατο ελληνικό κράτος και το 1835 ορίστηκε έδρα του δήμου Αιγαίων της επαρχίας Χαλκίδος. Το 1852, σύμφωνα με τον συγγραφέα Ιάκωβο Ρίζο Ραγκαβή, είχε 298 οικίες και πληθυσμό που ανερχόταν στους 1403 κατοίκους, ενώ διέθετε δημοτικό σχολείο γ' τάξης, υγειονομικό σταθμό και ειρηνοδικείοΙάκωβου Ρ. Ραγκαβή, Τα Ελληνικά. Ήτοι περιγραφή γεωγραφική, ιστορική, αρχαιολογική και στατιστική της αρχαίας και νέας Ελλάδος, τόμος τρίτος, Εν Αθήναις 1854, σελ. 71 - 72..

 Διοικητικά στοιχεία 
Αναφέρεται επίσημα, μετά την ένταξη της Εύβοιας στο νεοσύστατο ελληνικό κράτος, το 1835 να ορίζεται έδρα του τότε δήμου Αιγαίων. Το 1912 ορίστηκε έδρα της ομώνυμης κοινότητας, ενώ από το 1997 μέχρι το 2010 αποτέλεσε έδρα του καποδιστριακού δήμου Ελυμνίων. Από το 2011 είναι τοπική έδρα του καλλικρατικού δήμου Μαντουδίου - Λίμνης - Αγίας Άννας.

Δείτε Κοινότητα Λίμνης

 Πολιτισμός - αθλητισμός
Στη Λίμνη λειτουργούν το Ιστορικό και Λαογραφικό Μουσείο (το οποίο ιδρύθηκε το 1993 χάρη σε δωρεά της Αικατερίνης Ευαγγελινού - Φλώκου και στεγάζεται σε παλιό αρχοντικό του 1880) και η διαρκής ιδιωτική έκθεση ελληνικής παραδοσιακής ενδυμασίας του Ανδρέα Παπαγεωργίου (στεγάζεται σε κτίριο των τελών του 19ου αιώνα). Άλλοι πολιτιστικοί φορείς της κωμόπολης είναι το Πνευματικό Κέντρο του δήμου, η Ιστορική Ένωση Λιμνίων Ευβοίας, το τοπικό τμήμα της Εταιρείας Ευβοϊκών Σπουδών κλπ.

Σε ότι αφορά τον τομέα του αθλητισμού, στη Λίμνη δραστηριοποιούνται η Αθλητική Ένωση Λίμνης (ΑΕΛ), ο Ναυτικός Όμιλος Λίμνης (ΝΟΛ) και ο ποδοσφαιρικός σύλλογος Ολυμπιακός.

 Αξιοθέατα 
Μεταξύ των αξιοθέατων της κωμόπολης συγκαταλέγονται ο μικρός ναός της Ζωοδόχου Πηγής, ο οποίος διαθέτει τμήμα με ψηφιδωτό δάπεδο που χρονολογείται στον 5ο με 6ο αιώνα μ.Χ., το ασκητήριο του Αγίου Ανδρέα (κτίσμα του 16ου αιώνα) και ο σπηλαιώδης ναός του Αγίου Χριστοδούλου κοντά στην παραλία.
δεξιά|μικρογραφία|Κυκλάμινα, Λίμνη Ευβοίας

 Προσωπικότητες 
Στη Λίμνη γεννήθηκαν οι αγωνιστές της ελληνικής επανάστασης του 1821 Αγγελής και Αναγνώστης ΓοβιόςΙωάννου Αναστασίου Μαυρομμάτου, Ιστορία του Αγώνος της εν Ευβοία Επαναστάσεως του 1821, Εκ των Καταστημάτων-Αδελφών Γ. Αθανασιάδου, Εν Χαλκίδι 1892, σελ. 6. καθώς και οι αγωνιστές της Εθνικής Αντίστασης Λέλα ΚαραγιάννηΑλέξανδρος Λ. Ζαούσης, Λέλα Καραγιάννη. Η Μπουμπουλίνα της Κατοχής 1941 - 1944, Ωκεανίδα, Αθήνα 2004, σελ. 26., Κωνσταντίνος Καραγιώργης και Κώστας Γαμβέτας. Από την κωμόπολη κατάγονταν επίσης ο συγγραφέας Νίκος Τσιφόρος, ο καθηγητής Βυζαντινής Μουσικής Ιωάννης Δ. Μαργαζιώτης και ο ζωγράφος Χάρης Βογιατζής.

 Απογραφές πληθυσμού 
 Έτος  Πληθυσμός1928  3.3611940  1.587Βασίλειον της Ελλάδος, Υπουργείον Εθνικής Οικονομίας, Πληθυσμός της Ελλάδος κατά την απογραφήν της 15 - 16 Μαΐου 1928, Εν Αθήναις, 1935, σελ. 104.1951 2.708 1961  2.394Σύγχρονος Εγκυκλοπαιδεία Ελευθερουδάκη, τόμος 16ος, συμπλήρωμα, σελ. 949.1971  2.3941981  2.3921991  2.1112001  1.9162011  1.6422021  1.565

 Παραπομπές 

Κατηγορία:Χωριά της περιφερειακής ενότητας Ευβοίας
Κατηγορία:Πόλεις της αρχαίας Ευβοίας
Κατηγορία:Δήμος Μαντουδίου - Λίμνης - Αγίας Άννας